Gvaitekaso salynas

Gvaitekaso salynas () – salynas Čilės pietuose, Patagonijoje, prie pietrytinių Ramiojo vandenyno krantų. Driekiasi tarp Čilojės salos šiaurėje ir Čakao sąsiaurio pietuose. Tai Čonoso salyno šiaurinė dalis, bei dar didesnio Čilės salyno dalis.

Sudaro kelios didesnės salos – Gran Gvaiteka, Dangun Žengimo sala (Asensjonas), Klotildė, Betekojis, Elvira, Mulčėjus – bei daug smulkių salelių.Hervé, F.; Thiele, R.; Parada, M.A. (1976). El basamento metamórfico del archipiélago de las Guaitecas, Aysén, Chile . Primer Congreso Geólogico Chileno.

Salos kalnuotos, esančios arčiausiai atviro vandenyno daugiausia be augalijos, o toliau rytuose – apaugusios miškais.

Gvaitekaso salose gyveno indėnai čonai. 1553 m. salas pasiekė pirmasis europietis – ispanų jūrininkas Fransiskas de Uljoa. XVIII a. pab., ispanams baiminantis britų antpuolių, čonai iškeldinti į Čiloję, ir salynas liko negyvenamas.Ibar Bruce, Jorge (1960). „Ensayo sobre los indios Chonos e interpretación de sus toponimías“. Anales de la Universidad de Chile. 117: 61–70. Čia lankydavosi žvejai, medkirčiai, medžiotojai iš Čilojės, aplinkinius vandenis tyrinėjo jūrininkai. 1860 m. Dangun Žengimo saloje Melinkos gyvenvietę įkūrė iš Lietuvos teritorijos kilęs vokietis Felipė Vesthofas, pradėjęs salyne kirsti čilkadagius (Pilgerodendron uviferum).Morales B., Diego (2014). „El negocio de la madera: comerciantes y „hacheros“ de Chiloé, 1850–1875 “. Magallania. 42 (2): 41–60.

Gvaitekaso salynas administraciškai priklauso Aiseno regionui ir provincijai, Gvaitekaso komunai. 2017 m. salyne gyveno 1843 gyventojai. „1 Indicadores demográficos“. BCN  Visi buvo susitelkę Dangun Žengimo saloje – Melinkos gyvenvietėje ir Repoljalio viensėdžiuose. Didelė dalis gyventojų čilojiečių-viličių kilmės. Saavedra G., Gonzalo (2007). „Prácticas Económicas en las Costas Insulares de Aisén. Testimonios de Persistencia y Transformación“. Actas del 6º Congreso Chileno de Antropología. VI Congreso Chileno de Antropología . Valdivia: Colegio de Antropólogos de Chile A. G. pp. 1696–1703.

 Šaltiniai 

Kategorija:Čilės salos